tartuNLP/wikipedia-smugri-20251201 huggingface dataset:
Artur Bodanzky

Artur Bodanzky (16. joulukuuta 1877 Wien – 23. marraskuuta 1939 New York) oli itävaltalaissyntyinen kapellimestari.
Bodanzky opiskeli nuorena viulunsoittoa ja pääsi 18-vuotiaana Wienin Hofoperin jäseneksi. Vuonna 1900 hän sai ensimmäisen työnsä kapellimestarina päästessään johtamaan teatteriorkesteria České Budějoviceen. Vuonna 1903 Gustav Mahler palkkasi hänet avustajakseen Wienin Hofoperissa, mikä edisti hänen uraansa huomattavasti. Vuosina 1906–1909 Bodanzky työskenteli oopperassa Prahassa ja vuosina 1909–1912 Mannheimissa; jälkimmäisessä hänen työnsä pääkapellimestarina sai Wilhelm Furtwängler. Hän järjesti Mahlerin kuolemaa seuranneena vuonna (1912) festivaalin tämän kunniaksi. Vuonna 1914 Bodanzky piti Johann Strauss nuoremman "Lepakon" Ranskan-ensiesityksen Pariisissa ja Richard Wagnerin "Parsifalin" Englannin-ensiesityksen Covent Gardenissa. Tämän jälkeen Bodanzky palkattiin Alfred Hertzin seuraajaksi Metropolitan-oopperaan. Hän teki siellä ensimmäisen esiintymisensä johtamalla vuonna 1915 Wagnerin "Jumalten tuhon". Vuosina 1919–1922 Bodanzky toimi New Symphony Orchestran kapellimestarina; tämän jälkeen se liitettiin New Yorkin filharmonikoihin. Bodanzky myös johti vuosina 1916–1931 New Yorkin Society of Friends of Musicia. Hän jatkoi samanaikaisesti työtään Metropolitan-oopperassa, jossa johti kaikkiaan 1087 esitystä. Hänen sydäninfarktista johtuneen kuolemansa jälkeen suuri osa hänen työstään siirtyi Erich Leinsdorfin vastuulle. Malvina Hoffman teki Bodanzkysta rintakuvan vuonna 1941.
Bodanzky tunnettiin erikoistumisestaan Wagneriin, mutta hän johti myös esimerkiksi Wolfgang Amadeus Mozartin, Christoph Willibald Gluckin, Richard Straussin, Pjotr Tšaikovskin, Giacomo Meyerbeerin ja Franz von Suppén oopperoiden esityksiä. Hän johti Ernst Křenekin "Jonny spielt aufin" Yhdysvaltain-ensiesityksen. Bodanzkyn konserttiohjelmistoon kuuluivat Arthur Honeggerin "Le Roi David", Mahlerin "Das Lied von der Erde" ja Leoš Janáčekin "Glagoliittimessu", joiden Yhdysvaltain-ensiesitykset hän piti. Moni Bodanzkyn johtama oopperaesitys äänitettiin.
Cosmic Avenger

Cosmic Avenger on Universalin vuonna 1981 julkaisema arcade-peli. Pelissä ohjataan alusta läpi vuorten ja kaivosten. Lisäksi pitää välttää vihollisaluksia ja ohjuksia. Pelistä tehtiin Colecovision-pelikonsolille oma versio nimeltä Legacy Cosmic Avenger. Pelin virallinen ennätys on 117 290, jota pitää Wes Hupp. Peli on ensimmäisiä sivusuuntaan vieriviä shoot'em up pelejä Konamin julkaiseman Scramblen ohella.
Kartanon koulu (Ypäjä)

Kartanon koulu oli Ypäjällä sijainnut peruskoulu. Ennen lakkautustaan Kartanon koulu tarjosi opetusta luokille 7–9, mutta syksystä 2019 alkaen se käsittää Hevospitäjän yhtenäiskoulun luokat 5-9.
Salora 1HCF

Salora 1HCF on Saloran varhaisimpia stereotelevisioita, jota valmistettiin vuosina 1983–1984. Kaiuttimien teho oli 2*15W. Televisioon pystyi asentamaan 16 kanavaa ja siihen sai tekstitelevisioyksikön. Televisiossa oli laajasoitinkytkin.
Joensuun koulu (Somero)

Joensuun koulu sijaitsee Somerolla, Hämeen härkätien reunustalla. Koulun rehtorina toimii Mika koskinen. Koulu perustettiin 1937. Koulu toimii alakouluna eli siinä ovat peruskoulun luokat 1–6.
Komsomolskajan metroasema (Sokolnitšeskaja)

Komsomolskaja () on Moskovan metron Sokolnitšeskaja-linjan asema. Se sijaitsee asemien Krasnoselskaja ja Krasnyje Vorota välissä. Asemalta on vaihtomahdollisuus Koltsevaja-linjan asemalle Komsomolskaja. Asema avattiin 15. toukokuuta 1935.
Komsomolskajan metroasema

Komsomolskajan metroasema tarkoittaa seuraavia asioita:
Käänteisoperaatio

Käänteisoperaatio on laskutoimitus joka kumoaa jonkin toisen laskutoimituksen. Esimerkkejä käänteisoperaatioista ovat yhteen- ja vähennyslasku, kerto- ja jakolasku, derivointi ja integrointi, neliöjuuren ottaminen ja toiseen potenssiin korottaminen, sekä kuutiojuuren ottaminen ja kolmanteen potenssiin korottaminen. Potenssiin korottaminen voidaan kumota myös logaritmilla, mikä toimii niin ikään käänteisoperaationa.
Vähennyslasku voidaan määritellä myös pelkän yhteenlaskun kautta: erotus formula_1 on luku formula_2 joka toteuttaa yhtälön formula_3. Samoin jakolasku voidaan määritellä kertolaskun avulla: osamäärä formula_4 on luku formula_2, joka toteuttaa yhtälön formula_6 . Käänteisoperaatioita käytetään algebrallisessa yhtälönratkaisussa. Otetaan esimerkiksi yksinkertainen yhtälö formula_7. Yhtälö saadaan ratkaistua vähentämällä 5 molemmilta puolilta, jolloin saadaan formula_8 koska formula_9
Yhteenlaskussa lisääminen -1:llä toimii samoin kuin käänteisoperaatio eli vähentäminen. Laskutoimituksen formula_10 tulos on 1. Vähennyslaskussa kaksi peräkkäistä miinus-merkkiä voidaan taas sieventää plussaksi: formula_11
Aku Ankka matematiikan valtakunnassa

Aku Ankka matematiikan valtakunnassa () on Walt Disneyn tuottama 27 minuuttia pitkä opetuksellinen piirroselokuva vuodelta 1959, jonka pääosassa on Aku Ankka. Elokuvan ohjasi Hamilton Luske ja animaatiosta vastasi Frank Thomas. Elokuva sai Oscar-palkintoehdokkuuden, ja aiheesta tehtiin muunneltu sarjakuva.
Juoni.
Johdanto.
Aku Ankka (Clarence Nash) on metsästysreissulla, kunnes yllättäen päätyy Matemagiikkamaahan (), jossa esiintyy erilaisia olioita, kuten neliöjuuria, lukuja sekä ristinollaa pelaava kävelevä kynä. Näkymätön "Seikkailun aito henki" (Paul Frees) alkaa kertoa Akulle tarinoita matematiikan ihmemaasta.
Pythagoras ja musiikki.
Aku ei ole aluksi kiinnostunut "Hengen" tarinoista ja pitää matematiikkaa älypäiden asiana, mutta innostuu "Hengen" ilmoittaessa matematiikan ja musiikin yhteyden toisiinsa (oktaavin ja kielen pituuden yhteys sävelasteikolla). Akun matka musiikin matematiikkaan kulkeutuu Pythagoraan ajasta klassisen musiikin kautta nykyhetkeen.
Pentagrammi, kultainen leikkaus ja kultainen suorakulmio.
Käteltyään Pythagorasta Aku saa käteensä pythagoralaisten salaisen merkin, pentagrammin. Merkin avulla "Henki" opettaa Akulle kultaisen leikkauksen merkityksen kultaisessa suorakulmiossa.
Arkkitehtuuri ja taide.
Aku oppii kultaisen suorakulmion merkityksen rakennuksissa, kuten Parthenonissa ja Notre-Damen katedraalissa. Hän oppii myös kultaisen suorakulmion esiintymisen myös taideteoksissa, kuten "Mona Lisa" -maalauksessa ja "Milon Venus" -patsaassa.
Ihmiskeho ja luonto.
"Henki" opettaa kultaisen suorakulmion ja pentagrammin merkityksen (ihmiskehon kultainen leikkausperiaate, pentagrammin ja viisikulmion esiintyminen kasveissa ja eläimissä).
Pelit.
Aku tutustuu pelien matematiikkaan sekä urheilulajeissa että seurapeleissä, kuten šakki, baseball, amerikkalainen jalkapallo, ruutuhyppely ja kara. Aku ajautuu syvemmälle šakkipelin saloihin Lewis Carrollin romaanin "Liisan seikkailut peilimaailmassa" hahmojen mukana.
Ajatusleikit.
”Henki” ei ensin saa Akua pelaamaan ajatusleikkejä, koska tämän mieli on täynnä sotkua, mutta lopulta Aku onnistuu muodostamaan ympyrästä ja kolmiosta pallon ja kartion sekä tutustuu työkaluihin ja koneisiin, jotka pohjautuvat näihin geometrisiin muotoihin.
Äärettömyys ja tulevaisuus.
Aku oppii, että pentagrammien piirtämisen lukumäärä toistensa sisällä jatkuu rajatta. "Henki" korostaa matemaattisten ajatusten ja sovellusten rajatonta määrää nykyhetkessä ja tulevaisuudessa.
Son of My Father

Son of My Father on Giorgio Moroderin säveltämä Moog-vetoinen pop-kappale vuodelta 1971. Samana vuonna Michael Holm teki siihen saksankieliset sanat ja levytti kappaleen nimellä ”Nachts scheint die Sonne”. Englanninkieliset sanat kappaleelle kirjoitti Pete Bellotta niin ikään vuonna 1971. Moroder levytti kappaleen taiteilijanimellä "Giorgio". Seuraavana vuonna kappaleesta teki cover-version bändi nimeltä Chicory Tip, ja heidän singlensä ”Son of My Father” nousi listaykköseksi Englannissa helmikuussa 1972. Single julkaistiin helmikuussa myös Yhdysvalloissa, mutta siellä se kipusi parhaimmillaan vain sijalle 91 Billboard Hot 100 -listalla.
Chicory Tipin ja Moroderin levyttämät versiot poikkeavat hieman toisistaan sanoituksen osalta ja tätä poikkeavuutta on tavattu selittää sillä, että Chicory Tipin vokalisti Peter Hewson olisi kuullut sanat väärin. Chicory Tip levytti kappaleen uudelleen vuonna 2000, tällä kertaa ”oikealla” sanoituksella.
Suomeksi kappaleen levytti vuonna 1972 Danny nimellä ”Maantieltä taloon”. Singlen B-puolella oli kappale ”Vai niin, vai niin”, joka oli puolestaan käännös-cover Mouth &amp; MacNealin kappaleesta ”How Do You Do”.
Scipione Francesco Maffei

Scipione Francesco Maffei (1675–1755) oli italialainen runoilija, joka tutustuttuaan kuuluisaan näyttelijään Luigi Riccoboniin innostui työskentelemään italialaisen näyttämötaiteen kohottamiseksi ja kirjoitti kuuluisan murhenäytelmän "Merope" (esitetty 1713), huvinäytelmän "Le cerimonie" ja toimitti kokoelman vanhempia italialaisia näytelmiä "Teatro italiano" (1723–1725).
János Mailáth

János Mailáth (1786–1855) oli unkarilainen historioitsija ja runoilija. Hän julkaisi saksan kielellä teokset "Gedichte" (1824), "Magyarische Gedichte" (1825), "Magyarische Sagen, Märchen und Erzählungen" (1825), käänsi saksaksi valikoiman Sándor Kisfaludyn kokoelman "Himfy szerelmei" runoja ("Himfys auserlesene Liebeslieder", 1829).
Päähuomion ansaitsevat kuitenkin Mailáthin historialliset (osaksi unkarin- osaksi saksankieliset) julkaisut, joista merkittävimpiä ovat: "Geschichte der Magyaren" (1828–1831), "Geschichte des österreichisches Kaiserstaates" (1834–1850), "Das ungarische Urbarialsystem" (1838), "Vallásmozgalmok Magyarországban" (1844, myös saksaksi: "Die Religionswirren in Ungarn", 1845).
Karel Hynek Mácha

Karel Hynek Mácha (1810–1836) oli tšekkiläinen runoilija. Hän opiskeli Prahassa ja palveli sen jälkeen asianajotoimistossa Leitmeritzissä. Hän on byronilaisuuden lahjakkain edustaja tšekkiläisessä kirjallisuudessa. Aikalaisiin vaikutti erityisesti runokertomus "Máj", joka synnytti suuren määrän mukailuja. Máchalla on huomattava sija myös lyyrikkona. Hänen suorasanaisista teoksistaan etevin on seikkailuromaani "Cikáni" ('Mustalaiset').
Jidaigeki

Jidaigeki () on japanilainen historiallista draamaa tarkoittava elokuvien ja televisiosarjojen lajityyppi. Lajityypin huippuaika sijoittuu 1960- ja 1970-luvuille, mutta jidaigeki-draamat ovat yhä suosittuja etenkin vanhemman väestön keskuudessa. Lajityypissä käytetty arkaainen sanasto voi aiheuttaa vaikeuksia ulkomaisille katsojille.
Useimmat jidaigeki-sarjat sijoittuvat modernia aikaa edeltäneelle Edo-kaudelle (1603–1868). Jotkin tarinat perustuvat legendoihin historiallisista hahmoista, mutta monissa tarinoissa on fiktiivisiä kirjailijoiden tai käsikirjoittajien kehittämiä hahmoja.
Tyypillisesti televisiokanavat täyttävät osan ohjelmistostaan jidaigeki-ohjelmilla vuoden vaihteessa.
Ernst Löthner

Ernst Ane Löthner (4. maaliskuuta 1886 Turku – 18. heinäkuuta 1965 Kotka) oli diplomi-insinööri, joka sai ensimmäisenä Suomessa uittoneuvoksen arvonimen, vuonna 1951. 
Henkilöhistoria.
Ernst Ane Löthnerin vanhemmat olivat insinööri Ernst Gustaf Robert Löthner ja Kristina (Kate) Wilhelmina Nyström ja puolisot vuodesta 1910 Hedvig (Heddi) Dora Louise Augusta Hoppe (k. 1929) ja vuodesta 1930 Alfhild Dolores (Dolly) Haglund. Löthner tuli ylioppilaaksi Turussa ja valmistui diplomi-insinööriksi Teknillisestä korkeakoulusta 1909. Hän oli Helsingin kaupungin rakennuskonttorin apulaistyöpäällikkö 1910–1915, Kulosaaren huvilakaupungin ja raitiovaunuyhtiön isännöitsijä 1915–1922, insinööritoimisto Consultingin toimitusjohtaja 1920–1922 ja Kymin uittoyhdistyksen toimitusjohtaja ja lauttauspäällikkö 1922–1951.
Jacob van Maerlant

Maerlant, Jacob van (1235? – noin 1291–1300) oli huomattavin alankomaalainen runoilija 1200-luvulla. Maerlantin nuoruudenteokset ovat latinan- ja ranskankielisistä esikuvista mukailtuja ritariromaaneja, mutta kuitenkin jo historiallisen kritiikin alaisia, ja sävyltään ne ovat vahvasti didaktisia. Myöhemmin Maerlant hyväksyi ja sepitti vain historiallisesti uskottavia raamatullisia, hengellisiä tai maallisia kertomuksia ja puhtaasti didaktisia esityksiä, joista esimerkkeinä "Heimelicheit der heimelicheden" (Pseudo-Aristoteleen "Secreta secretorum" teoksen mukaan), "Die Wrake van Jherusalem" (Flavius Josephuksen mukaan) ja Maerlantin laajin teos "Spiegel historiael", joka on Vincent de Beauvais’n (Bellovacensis) "Speculum historialen" runomittainen, keskeneräiseksi jäänyt käännös, jota Philip Utenbroeke jatkoi ja jonka Lodewijk van Velthem teki valmiiksi.
Suurempi runollinen arvo on Maerlantin stroofisilla runoilla, joista merkittävimmät ovat "Disputacie van onser Vrouwen ende den h. Cruce", "Der Kerken clage" ja Maerlantin viimeinen teos "Van den lande van Oversee". Maerlant perusti runoilijakoulun, jonka jäsenet antoivat hänelle kunnianimen "Vater aller dietscher dichter".
Mudsina järv

Mudsina järv (myös "Mutsina järv, Mugina järv") on Virossa Põlvamaalla Kanepin kunnassa sijaitseva järvi.
Maantietoa.
Metsäinen järvi on 875 metriä pitkä, 350 metriä leveä, ja sen pinta-ala on 13,5 hehtaaria. Lähes kaikki sen rannoista ovat suomaata, mutta leveimmillään suot ovat pohjoispäässä ja eteläpään itä- ja länsirannoilla. Luoteisrannat ovat hyllyvää turvelauttaa. Järven keskisyvyys on 2,2 metriä, mutta sen syvänteessä on 4,7 metriä vettä. Järvellä ei ole saaria. Järven lounaispuolella sijaitsee Kõvvõrjärv ja järviä erottaa toisistaan matalat harjanteet. Järven rannat ovat autiot ja itärantaan tulee kaksi tietä.
Luontoarvoja ja sen luokittelu.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Vuonna 1977 on Aare Mäemets ilmoittanut teoksessaan "Eesti NSV järved ja nende kaitse", että järveen ei muodostu lämpötilakerrostumista. Järvessä on mutapohja, mutta itärannoilla on paikoitellen hiekkapohjaa. Vedenväri on vihertävän keltaista ja sen näkösyvyys on 2,4 metriä. Läpivirtauksen takia veden viipymä on noin 18 vuorokautta (20 kertaa vuodessa). Ravinnepitoisuuksien suuruudesta seuraa runsas vesikasvillisuus (21 kasvilajia) ja runsas kalasto. Järvessä elää ainakin ahven, särki, hauki, suutari, kiiski, sorva, salakka ja made. Uudempi tieto on, että järvessä elää myös ruutana.
Vesistösuhteita.
Mudsina järv kuuluu Kokõ ojan valuma-alueeseen, koska se on Kokõ ojan läpivirtausjärvi. Järveen tilee myös ojat eteläisestä Kõvvõrjärvestä ja lännestä tulevasta Tirgutaja kraavista, joka on Palojärven laskuoja. Kokõ ojan latvavedet laskevat järveen sen pohjoispäässä ja jatkavat matkaansa eteläpään lahdesta. Oja jatkaa ensin pienen lammen läpi ja sitten uomaansa padotun Kurvitsa järven läpi, jonka jälkeen se yhtyy Võhandu jõgeen. Järven valuma-alueen pinta-ala on 22,4 neliökilometriä.
Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
George MacDonald

George MacDonald (1824–1905) oli skotlantilainen runoilija. Hän toimi alussa papillisella uralla, sittemmin Lontoossa yksinomaan kirjallisella alalla. Merkittävimmät hänen teoksistaan ovat draama "Within and without" (1855), runoteokset "Poems" (1857), "Phantastes, a faerie romance" (1858), "The hidden life, and other poems" (1864) ja "The disciple, and other poems" (1867) ynnä romaanit "David Elginbrod" (1862). "Adela Cathcart" (1864), "Annals of a quiet neigbourhood" (1866) ja "The seabord parish" (1868).
Erkki Ripatti

Erkki Tapio Ripatti (s. 26. huhtikuuta 1939 Kerava) on diplomi-insinööri ja Tampereen Puhelinosuuskunnan entinen toimitusjohtaja, joka sai ensimmäisenä Suomessa viestintäneuvoksen arvonimen, vuonna 1991.
Ripatti valmistui diplomi-insinööriksi Teknillisestä korkeakoulusta vuonna 1964 pääaineenaan puhelintekniikka. Vuosina 1963–1965 hän työskenteli Posti- ja lennätinhallituksen verkkosuunnittelutoimistossa, vuosina 1965–1972 Oy Nokia Ab:n teleteknisen laboratorion päällikkönä ja vuosina 1973–1975 Nokian telekaapelien tuotepäällikkönä. Vuosina 1969–1972 hän toimi myös Nokian kansainvälisissä tehtävissä Lähi-idässä ja Etelä-Afrikassa.
Ripatti toimi Tampereen Puhelinosuuskunnan toimitusjohtajana vuodesta 1975. Hänellä oli myös useita luottamustehtäviä, kuten Puhelinlaitosten liiton hallituksen jäsenyys ja toiminta alan työnantajaliiton johdossa. Tampereen Puhelinosuuskunta oli vuonna 1991 Suomen toiseksi suurin alueellinen puhelinyhtiö, jonka liikevaihto oli noin 300 miljoonaa markkaa ja henkilökunnan määrä 720. Eläkkeelle Ripatti jäi kesällä 2002.
Kotkan rannikkoalue

Kotkan Rannikkoalue (lyhenne KotRa) oli itäisellä Suomenlahdella, Kotkan ja Haminan saaristossa ollut Suomen merivoimien valmiusjoukko-osasto, jonka tehtävänä olivat alueensa valvonta ja vartiointi sekä varusmieskoulutus. Rannikkoalue perustettiin, kun Kotkan rannikkopatteristo siirrettiin maavoimista merivoimiin 1. heinäkuuta 1998. Vuoden 2007 alussa Kotkan rannikkoalue muuttui puolustusvoimien rakenneuudistuksessa joukko-osastosta Suomenlahden meripuolustusalueen joukkoyksiköksi nimellä Kotkan rannikkopataljoona.
Historia.
Kotkan Rannikkoalueen juuret olivat "Viipurin linnoitustykistö" -nimisessä joukossa, joka muodostettiin itäisen Suomenlahden linnakkeista 8.5.1918. Myöhemmin toiminta jatkui useilla eri nimillä, kuten "II Rannikkotykistöpataljoona", "Kotkan lohko" ja "Itä-Suomenlahden Rannikkoprikaati". Talvi- ja jatkosodan aikana nämä joukot taistelivat esimerkiksi Somerissa, Teikarissa sekä Virolahden ja Haapasaariston edustalla. Sotien jälkeen nimenä oli ensin "Haminan Rannikkolinnakkeisto", sitten "3. Erillinen Rannikkotykistöpatteristo" ja vuodesta 1956 lähtien "Kotkan Rannikkopatteristo". Heinäkuun 1998 alusta lähtien nimi oli Kotkan Rannikkoalue.
Toiminta.
Kotkan rannikkoalue koostui esikunnan lisäksi neljästä perusyksiköstä, eli Kirkonmaan ja Rankin linnakkeista sekä Koulutuspatterista ja Ohjuspatterista. Rannikkoalueen rannikkojoukkojen koulutuslinjoja olivat tuliasema-, merivalvonta ja meritulenjohto, viesti-, rannikkojalkaväki-, sotilaspoliisi-, rannikkoilmatorjunta-, moottori- ja kuljetusvälinelinjat sekä huolto.
Kirkonmaa.
Kirkonmaan saari sijaitsee noin 10 kilometrin päässä Kotkan kaupungista. Kirkonmaan linnakkeella annettiin perus-, erikois- ja joukkokoulutuskauden koulutusta. Linnake oli erikoistunut rannikkojalkaväen koulutukseen, ja erikoistumiskauden tärkeimpiä kursseja olivat kiväärimies- ja merivalvontakurssi. Henkilökuntaa linnakkeella oli noin 45, ja varusmiesten määrä vaihteli välillä 100-250.
Haapasaari.
Haapasaaren merivalvonta-asema kuului hallinnollisesti Kirkonmaan alaisuuteen. Saari sijaitsee noin 10 kilometrin päässä Kirkonmaalta.
Rankki.
Rankin saari sijaitsee noin 10 kilometriä Kotkan keskustasta etelään ja 4 kilometriä Kirkonmaasta länteen, ja sen pinta-ala on 49 hehtaaria. Rankissa oli järjestetty rannikkotykistön koulutusta jo vuodesta 1918 lähtien. Vuosina 1985-1996 se toimi Kirkonmaan linnakkeen alaisena vartiolinnakkeena, ja se otettiin uudestaan valmius- ja koulutuslinnakkeeksi vuoden 1997 alusta. Rankissa järjestettiin perus-, erikois- ja joukkokoulutuskauden koulutusta, ja sen painopisteenä olivat tulenjohto-, tuliasema- ja ilmatorjuntakoulutus. Henkilökuntaa saarella oli noin 25 ja varusmiehiä 80-120.
Koulutuspatteri.
Koulutuspatteri vastasi Rannikkoalueen aliupseerikoulutuksesta Kyminlinnan linnoituksessa ja lisäksi koulutti varusmiehiä sotilaspoliiseiksi, merikuljetukseen, merivalvontaan ja huoltoon.
Orrengrund.
Orrengrundin saarella toimi ensin valvonta- ja sitten vartiolinnake. Varusmieskoulutus Orrengrundissa päättyi 1.10.2003.
Komentajia.
Rannikkoalueen komentajina olivat:
Nabiloni

Nabiloni on keinotekoinen kannabinoidi, jota käytetään pahoinvointilääkkeenä. Se toimii lääkkeenä sitoutumalla kannabinoidireseptoriin 1 (CB1-reseptoriin) reseptorin aktivoivana agonistina. Nabilonia käytetään joissakin maissa esimerkiksi vähentämään kemoterapian aiheuttamaa pahoinvointia ja oksentelua. Nabilonia käytetään lääkkeenä muun muassa Yhdysvalloissa ja joissakin EU-maissa. Suomessa nabiloni on erityisluvallinen lääke.
Nabiloni tunnetaan myös kauppanimillä Cesamet ja Canemes.
Yleensä nabilonia käytetään nieltyinä 1–2 milligramman (mg) kerta-annoksina 1–3 tuntia ennen kemoterapian aloittamista. Suositeltu päivittäinen maksimiannos nabilonia on yleensä 6 mg. 2.5 mg kerta-annokset eivät yleensä aiheuta euforiaa, korkeaa syketiheyttä ja ortostaattista hypotensiota (pystyasentoon liittyvää alhaista verenpainetta), mutta noin 5 mg annokset voivat. 3–8 mg annokset voivat aiheuttaa tetrahydrokannabinolin käytön kaltaisen päihtymyksen. Nabiloni vaikuttaa 8–12 tuntia. Nabilonin lääkekäytön tyypillisiä sivuvaikutuksia ovat sedaatio, suun kuivuus ja sekavuus. Nabiloni voi lisätä ruokahalua. Päivittäisessä käytössä nabilonin sivuvaikutukset vähenevät noin kolmen päivän kuluessa.
Ihmisillä nabilonin puoliintumisaika veressä on 2 tuntia. Joillakin sen aineenvaihduntatuotteilla tämä aika on pidempi. Nabilonin pitkän lääkevaikutuksen takia jotkin näistä aineenvaihduntatuotteista ovat todennäköisesti myös lääkinnällisesti aktiivisia.
Nabiloni on valkea ja kiteinen aine. Sillä on kaksi kiraliakeskusta.
Nabilonin kehitti Lilly Research Laboratories 1970-luvulla. Sen ensimmäiset kokeet ihmisillä tehtiin 1975. 1985 FDA hyväksyi nabilonin lääkekäytön Yhdysvalloissa.
Roland Sallai

Roland Sallai (s. 22. toukokuuta 1997 Budapest) on unkarilainen jalkapalloilija, pelipaikaltaan useimmiten laitahyökkääjä. Hän edustaa Turkin Superliigassa pelaavaa Galatasarayta. Hän on pelannut Unkarin maajoukkueessa vuodesta 2016.
Seurajoukkueura.
Sallai aloitti pääsarjauransa kotimaassaan Puskás Akadémian joukkueessa kausilla 2014–2016. Hän pelasi kauden 2016–2017 lainalla italialaisseura Palermossa ja teki 21 Serie A -ottelussaan yhden maalin. Kauden 2017–2018 hän edusti Kyproksella APOEL:in joukkuetta ja pelasi Mestarien liigassakin kuusi ottelua.
Elokuussa 2018 Sallai siirtyi Freiburgiin. Ensimmäisellä kaudellaan Bundesliigassa hän pelasi kymmenen ottelua ja teki niissä kaksi maalia, joista ensimmäisen heti ensimmäisessä liigaottelussaan Wolfsburgia vastaan. Kaudella 2019–2020 Sallai pelasi 21 bundesliigaottelua ja teki niissä kaksi maalia, joista toisen jälleen Wolfsburgia vastaan. Kaudella 2020–2021 hän pelasi 28 bundesliigaottelua ja teki niissä kahdeksan maalia, joista kaksi joulukuussa vierasottelussa Schalkea vastaan. Kaudella 2021–2022 hän pelasi 31 bundesliigaottelua ja teki niissä neljä maalia, joista kaksi huhtikuussa kotiottelussa Bochumia vastaan. Kaudella 2022–2023 hän pelasi 19 bundesliigaottelua ja teki niissä yhden maalin. Kaudella 2023–2024 hän teki 27 bundesliigaottelussa kolme maalia. Kaudella 2024–2025 Sallai ehti pelata Freiburgissa kaksi bundesliigaottelua.
Syyskuussa 2024 Sallai siirtyi turkkilaisseura Galatasarayhin 6 miljoonan euron siirtosummalla. Hän solmi Galatasarayn kanssa nelivuotisen sopimuksen. Kaudella 2024–2025 Sallai pelasi Galatasarayn voittamassa Turkin Superliigassa 27 ottelua, joissa hän teki kaksi maalia ja antoi yhden maalisyötön. Eurooppa-liigassa hän pelasi kaksi ottelua ja teki kummassakin ottelussa yhden maalin. Sallai oli toukokuussa 2025 voittamassa myös Turkin cupia, jossa hän pelasi neljä ottelua ja teki cupin välieräottelussa Konyasporia vastaan kaksi maalia.
Maajoukkueura.
Sallai pelasi useissa Unkarin nuorisomaajoukkueissa. Ensiesiintymisensä Unkarin A-maajoukkueessa hän teki toukokuussa 2016 ystävyysottelussa Norsunluurannikkoa vastaan. Vuoden tauon jälkeen hän palasi maajoukkueeseen kesäkuussa 2017. Kesällä 2021 käydyissä Euroopan-mestaruuskilpailuissa hän pelasi avauskokoonpanossa joukkueensa kaikki kolme ottelua. EM-kilpailuissa 2024 hän pelasi avauskokoonpanossa kaikki Unkarin kolme ottelua.
Sallai on lokakuun 2025 alkuun mennessä pelannut 61 maaottelua ja tehnyt niissä 15 maalia: syyskuussa 2018 Kansojen liigan ottelussa Kreikkaa, syyskuussa 2020 Kansojen liigan ottelussa Venäjää, maaliskuussa 2021 MM-karsintaotteluissa Puolaa ja San Marinoa, lokakuussa 2021 MM-karsintaottelussa Englantia, maaliskuussa 2022 ystävyysottelussa Pohjois-Irlantia, kesäkuussa 2022 kaksi maalia Kansojen liigan ottelussa Englantia, marraskuussa 2022 ystävyysottelussa Kreikkaa, kesäkuussa 2023 EM-karsintaottelussa Liettuaa, syyskuussa 2023 ystävyysottelussa Tšekkiä, lokakuussa 2023 EM-karsintaottelussa Serbiaa, kesäkuussa 2024 ystävyysottelussa Israelia, lokakuussa 2024 Kansojen liigan ottelussa Alankomaita sekä syyskuussa 2025 MM-karsintaottelussa Irlantia vastaan.
Ōno (Fukui)

Ōno () on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee sisämaassa prefektuurin itäosassa Kuzuryūjoen yläjuoksulla. Kaupunki on rakentunut Ōnon altaalle, jota ympäröivät laajat vuoristoalueet Ryōhakuvuorilta, muiden muassa Arashimavuori. Pohjoisessa kaupunki rajautuu Ishikawan prefektuuriin, idässä ja etelässä Gifun prefektuuriin. Ōnossa on 32 529 asukasta (heinäkuussa 2020) ja sen pinta-ala on 872,43 neliökilometriä.
Ōno kehittyi vuodesta 1576 lähtien Kanamori Nagachikan rakennuttaman Ōnon linnan aluskaupunkina. Kaupunki rakennettiin ruutukaavan mukaan, ja se on pitkälti säilyttänyt vanhan rakenteensa ja tunnelmansa, minkä vuoksi sitä on kutsuttu ”Hokurikun pikku-Kiotoksi”. Kaupunkioikeudet osana Japanin nykyistä kunnallishallintoa Ōno sai vuonna 1954, kun Ōnon maaseutukaupunkiin liitettiin Shimoshōn maaseutukaupunki ja kuusi kyläkuntaa. Kaupungin alueella on lukuisia lähteitä, kuten Oshōzun lähde, joiden vettä on käytetty juomavedeksi ja teollisuuden tarpeisiin. Tärkeä perinteinen elinkeino on tekstiiliteollisuus, nykyisin etenkin keinokuitujen valmistus. Maaseutualueilla tuotetaan esimerkiksi vihanneksia ja "mizuhiki"-narua, Rokuroshin ylängöllä leikkokukkia. Kaupunki laajeni viimeksi vuonna 2005, kun siihen liitettiin Izumin kyläkunta.
Ōnon nähtävyyksiin kuuluvat ympäröivät luonnonalueet, kuten Kuzuryūn laakso ja Manajoen laakso. Kaupungissa toimii Hatogayu-onsenin kuuma lähde ja useita laskettelukeskuksia. Osittain uudelleen rakennettu Ōnon linna tunnetaan ilmiöstä, jossa linna vaikuttaa syys-talviaikaan jäävän kellumaan Ōnon altaan peittävien pilvien ylle ("tenkū no shiro"). Osa kaupungin alueesta kuuluu Hakuvuoren kansallispuistoon. Ōnoa palvelee JR Nishi-Nihonin Etsumi-hoku-linja.
Kwon Chang-hoon

Kwon Chang-hoon (s. 30. kesäkuuta 1994 Soul) on eteläkorealainen jalkapalloilija, pelipaikaltaan useimmiten laitahyökkääjä. Hän on pituudeltaan 173-senttimetrinen. Hän edustaa Saksan Bundesliigassa pelaavaa SC Freiburgia.
Kwon siirtyi kotimaastaan ranskalaisseura Dijoniin tammikuussa 2017. Hän pelasi 2,5 kauden aikana Ligue 1:ssä 61 ottelua ja teki niissä 13 maalia. Kauden 2018–2019 putoamiskarsintaottelussa Lensiä vastaan hän teki ensimmäisessä osaottelussa tasoitusmaalin pian kentälle tulonsa jälkeen mutta ei loukkaantumisen vuoksi pystynyt pelaamaan toisessa, Dijonin voittoon päättyneessä ottelussa. Kesällä 2019 Kwon siirtyi saksalaisseura Freiburgiin. Kaudella 2019–2020 hän pelasi Bundesliigassa 23 ottelua, joista vain kuusi ottelua avauskokoonpanossa, ja teki niissä kaksi maalia.
Kwon pelasi useissa Etelä-Korean nuorisomaajoukkueissa ja edusti maata Rio de Janeiron kesäolympialaisissa 2016, missä hän teki kaksi maalia Fidžiä ja yhden Meksikoa vastaan. Etelä-Korean A-maajoukkueessa hän pelasi ensimmäisen kerran elokuussa 2015. Hän on kesäkuun 2020 loppuun mennessä pelannut 23 maaottelua ja tehnyt niissä viisi maalia.
Diedrinen symmetria kolmessa ulottuvuudessa

Diedrinen symmetria on geometriassa sellaisen kolmiulotteisen kappaleen tai pistejoukon symmetria, jolla on symmetriaryhmänä jokin abstakti diedriryhmä Dih"n" ( "n" ≥ 2 ). Eri tavoin diedrisesti symmetrisiä kappaleita ovat muun muassa särmiöt, bipyramidit, antiprismat ja trapetsoedrit. Tällaiselle kappaleelle voidaan suorittaa jonkin akselin ympäri 360/"n" asteen rotaatio, jolla se kuvautuu itselleen, toisin sanoen tämä rotaatio on kappaleen symmetriaoperaatio. Lisäksi kappaleen symmetriaoperaatiota saattavat olla peilaukset eräiden tämän akselin kautta kulkevien tai sitä vastaan kohtisuorien tasojen suhteen.
Tyypit.
Kolmessa ulottuvuudessa on kolme tyyppiä diedrisiä symmetrioita. Seuraavassa esitetään ne kaikki Schönfliesin, Coxeterin ja orbifoldimerkinnöillä.
Kun luku "n" on annettu, kaikilla kolmella on "n"-kertainen pyörähdyssymmetria yhden akselin suhteen (rotaatiossa kulman 360°/"n" kappale ei muutu), ja kaksinkertainen symmetria kohtisuoran akselin suhteen. Arvolla "n" = ∞ nämä vastaavat kolmea friisiryhmää. Tässä on käytetty Schönfliesin merkintää sekä Coxeterin symbolia hakasuluissa ja orbifoldimerkintää tavallisissa suluissa. Termiä horisontaalinen (h) käytetään, kun rotaatioakseli on pystysuora.
Kahdessa ulottuvuudessa symmetriaryhmä "Dn" sisältää peilauksia suorien suhteen. Kun kaksiulotteinen taso on asetettu vaakasuorasti kolmiulotteiseen avaruuteen, tällainen peilaus voidaan käsittää rajoittumaksi joko tämän tason peilauksesta pystysuoran tason suhteen tai 180°:n rotaatiosta peilaussuoran ympäri. Kolmessa ulottuvuudessa nämä ovat kaksi aivan eri operaatiota: ryhmä "Dn" sisältää vain rotaatiot, ei peilauksia. Saman kertaluvun pyramidaalinen symmetria "Cnv" muodostaa oman ryhmänsä.
Heijastussymmetrialla "n"-kertaisen rotaation akselia vastaan kohtisuoran tason suhteen saadaan "Dnh" [n], (*22"n").
"Dnh" on säännöllisen "n"-kulmaisen särmiön ja myös säännöllisen "n"-sivuisen bipyramidin symmetriaryhmä. "Dnd" on säännöllisen "n"-sivuisen antiprisman ja "Dn" osittain kierretyn särmiön symmetriaryhmä.
Tässä edellytetään, että "n" on vähintään 2, sillä seuraavat ryhmät ovat samoja:
Tapauksessa "n" = 2 ei ole yhtä pääakselia ja kahta lisäakselia vaan kolme keskenään samankaltaista akselia.
Aliryhmät.
Ryhmällä "Dnh", [n,2], (*22n), kertalukua 4n, on seuraavat aliryhmät:
Ryhmällä "Dnd", [2n,2+], (2*n), kertalukua 4n, on seuraavat aliryhmät:
"Dnd" on myös ryhmän "D"2"nh" aliryhmä.
Esimerkkejä.
"Dnh", ["n"], (*22"n"):
"D"5"h", [5], (*225):
"D"4"d", [8,2+], (2*4):
"D"5"d", [10,2+], (2*5):
"D"17"d", [34,2+], (2*17):
Karl Reinhold von Willebrand

Karl Reinhold von Willebrand (25. huhtikuuta 1868 Vaasa – 28. helmikuuta 1937 Helsinki) oli yli-insinööri, joka on saanut ainoana itsenäisyyden aikana Suomessa ylijohtajan arvonimen, vuonna 1933.
Henkilöhistoria.
Von Willebrandin vanhemmat olivat piiri-insinööri, hovineuvos Fredrik Magnus von Willebrand ja Signe Estlander. Hän tuli ylioppilaaksi Vaasassa 1886, valmistui filosofian kandidaatiksi 1889 ja insinööriksi 1892 ja väitteli filosofian tohtoriksi 1902. Von Willebrand oli tie- ja vesirakennusten ylihallituksen nuorempi insinööri vuodesta 1899, vanhempi insinööri vuodesta 1900 ja yli-insinööri 1907–1932. Hän edusti sukuaan aatelissäädyssä valtiopäivillä 1904–1905 ja 1905–1906. Hänellä oli myös useita luottamus- ja asiantuntijatehtäviä.
Kõvvõrjärv (Kooraste)

Kõvvõrjärv (myös "Kooraste Kõverjärv") on Viron Põlvamaalla Kanepin kunnassa sijaitseva järvi.
Maantietoa.
Järvi on 650 metriä pitkä, 330 metriä leveä, ja sen pinta-ala on 12,2 hehtaaria. Järvi on keskiosastaan pitkän niemen kaventama ja väliin jäävän salmen leveys on alle 60 metriä. Sen keskisyvyys on 4,0 metriä ja syvimmässä kohdassa, järven koillisosassa, on 10,1 metriä vettä, ja sen lounaisosassa sitä on 5,2 metriä. Järven ympäristö on männikköä ja vain lounaisessa puoliskossa ovat rannat suomaata. Etenkin koillisen järvenosan itäranta on kalteva, koska siellä kohoaa lähes 20-metrinen mäki. Järvi on ilmeisen suosittu, sillä sen pohjois- ja itäpuolelta kulkevilta teiltä tulee rantaan useita polkuja. Se on kuitenkin asutuksen suhteen autio järvi.
Luontoarvoja ja luokittelua.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets julkaisi teoksen "Eesti NSV järved ja nende kaitse" vuonna 1977. Siinä hän ilmoittaa, että järven vesi on lämpötilakerrostunut ja että sen näkösyvyys oli 3,8 metriä. Järvessä eli 33 vesikasvilajia, joista yksi on Virossa harvinainen jouhivita (katso vidat). Järvessä elää, vanhan tiedon mukaan, ainakin ahven, särki, ruutana, hauki, suutari, sorva, ruutana ja ankerias, ja kalojen lisäksi vielä jokirapu.
Vesistösuhteita.
Kõvvõrjärv kuuluu Kokõ ojan valuma-alueeseen, jossa Kokõ oja on Võhandu jõen sivu-uoma. Järveen ei tule ojia ja sen valuma-alueen pinta-ala on 0,5 neliökilometriä. Eteläpuolella sijaitsee Linajärv, joka on umpijärvi. Kõvvõrjärven pohjassa on lähteitä ja järvestä lähtee lyhyt laskuoja Mudsina järveen, joka on vuorostaan Kokõ ojan läpivirtausjärvi. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Secapp

Secapp on suomalainen ohjelmistoyhtiö, joka kehittää ja tuottaa Secapp-nimistä sovellusta erilaisten organisaatioiden kriittisen viestinnän tarpeisiin. Sovelluksen kolme pääominaisuutta ovat viestintä, hälyttäminen ja raportointi.
Secapp toimii niin nettiselaimella kuin Android- ja iOS-laitteilla. Secappilla lähetettiin vuonna 2019 yli neljä miljoonaa hälytystä ja sillä on yli 100 000 ammattikäyttäjää maailmanlaajuisesti.
Historia.
Secapp Oy on perustettu vuonna 2011. Secapp-sovellus on saanut alkunsa Jyväskylän yliopiston, Kilpisen koulun, Keski-Suomen pelastuslaitoksen ja poliisin valmiusryhmän yhteisestä projektista. 
Toiminta.
Suomessa.
Suomessa Secapp Oy toimii valtakunnallisesti ja yrityksen kotipaikka on Jyväskylässä. Secapp Oy:n liikevaihto vuonna 2020 oli 2,0 miljoonaa euroa.
Secapp-sovellusta käyttävät esimerkiksi sairaanhoitopiirit, pelastuslaitokset ja erilaiset yksityiset yritykset. Lisäksi Secappia käyttävät muun muassa oppilaitokset.
COVID-19:ään liittyen Secappia käytetään esimerkiksi Kuopion yliopistollisessa sairaalassa tehohoidon valtakunnallisen tilannekuvan ylläpitoon.
Ulkomailla.
Secapp on käytössä myös kansainvälisillä markkinoilla 12:ssa maassa, esimerkiksi Pohjoismaissa, Virossa, Saudi-Arabiassa, Japanissa ja Espanjassa. 
Saudi-Arabiassa teleyhtiö Saudi Telecom Company tarjoaa asiakkailleen Secapp-sovellusta Tari'-brändillä.
Saavutukset.
Valtakunnallinen tuomaristo valitsi Secappin vuoden kasvuyritykseksi 2020 Kasvu Open -sparrausohjelmassa. Vuoden 2021 toukokuussa Secapp palkittiin Keski-Suomen Kauppakamarin Maineteko Maailmalla -palkinnolla.
Zhang Linli

Zhang Linli (, s. 6. maaliskuuta 1973) on kiinalainen kestävyysjuoksija.
Zhang voitti 3 000 metrin juoksun alle 20-vuotiaiden maailmanmestaruuden Soulissa 1992 ajalla 8.46,86. Seuraavana vuonna hän saavutti samalla matkalla hopeaa Itä-Aasian kisoissa sekä Stuttgartin MM-kisoissa ajalla 8.29,25. Hän juoksi 3 000 metrin maailmanennätyksen 8.22,06 Kiinan Kansallisten Kisojen alkuerissä Pekingissä 12. syyskuuta 1993. Wang Junxia rikkoi ennätyksen toisessa alkuerässä. Loppukilpailussa Zhang sijoittui kolmanneksi ennätyksellään 8.16,50.
Zhang sijoittui lokakuussa 1993 toiseksi maratonin maailmancupissa San Sebastianissa. Joulukuisissa Manilan Aasian-mestaruuskilpailuissa hän saavutti 3 000 metrillä hopeaa ajalla 9.16,19. Seuraavana vuonna hän voitti 3 000 metrillä kultaa Hiroshiman Aasian kisoissa ajalla 8.52,97.
Camden 28

Camden 28 oli Vietnamin sodan vastainen ryhmä, jonka 28 jäsentä sai syytteet heidän murtauduttuaan kutsuntalautakunnan tiloihin Camdenissa New Jerseyn osavaltiossa Yhdysvalloissa. Yhdysvaltain keskusrikospoliisi (FBI) sai tietää iskusta jo etukäteen ja murtautujat saatiin kiinni verekseltään. Seuranneen oikeudenkäynnin valamiehistö kieltäytyi kuitenkaan antamasta heille tuomioita.
Tausta.
Camden 28 oli Vietnamin sodan vastainen ryhmä, johohn kuului vasemmistolaisia pappeja, nunnia ja satunnaisia maallikkoja. Ryhmän tarkoituksena oli iskeä kutsuntatoimistoa vastaan Camdenissa New Jerseyn osavaltiossa kutsuntaauttakuntien toiminnan häiritsemiseksi. Erityisenä tarkoituksena oli tuhota toimistolla olleet niin sanotut 1A-kutsuntakortit. Aivan kaikki eivät olleet iskun kannalla. Yksi heistä oli Robert Hart, joka otti yhteyttä Yhdysvaltain keskusrikospoliisiin (FBI). Hartista tuli FBI:n imiantaja ja hän jatkoi iskun suunnitteluun osallistumista. Hänen antamallaan yhteistyön ehtona oli kuitenkin se, että iskun suunnittelijoita ei laitettaisi vankilaan iskun suunnittelusta.
Isku.
Iskun toteutus aloitettiin varhain aamulla 21. elokuuta 1971. Ulkona oli vielä pimeää ja sen turvin ryhmän jäsenet murtautuivat kutsuntalautakunnan tiloihin liittovaltion rakennuksessa Camdenissa. He pääsivät rakennuksen sisälle, jossa he alkoivat käydä läpi toimiston papereita. Ryhmän jäsenten tietämättä rakennuksen ulkopuolella heitä tarkkaili noin 40 FBI:n agenttia. Ryhmän jäsenten toiminta rakennuksen sisällä videoitiin. Lopulta FBI:n agentit tulivat sisälle rakennukseen, jossa murtautujat pidätettiin.
Oikeudenkäynti.
Kaikki 28 pidätettyä halusivat tulla tuomituksi samassa oikeudenkäynnissä. Jokainen oli saanut seitsemän syytettä raskaista rikoksista ("felony") ja heitä uhkasi korkeammillaan 40-vuoden vankeustuomiot. Tapauksesta tuli nopeasti tunnettu. Oikeudenkäynnin alkaessa toukokuussa 1973 se oli saanut jo laajaa huomiota kansan keskuudessa, jossa oikeudenkänti miellettiin eräänlaiseksi kansanäänestykseksi sodan puolesta tai vastaan. Syyttäjä tarjoutui lieventämään tuomioita tunnustuksesta, mutta kaikki 28 päättivät mennä koko oikeudenkäynnin läpi. 20. toukokuuta 1973 valamiehistö vapautti kaikki syytetyt syytteistään.
Tapaus oli oikeudenkänytinä omalaatuinen. Vielä vuonna 1967 niin sanottu Baltimore Four oli todettu syylliseksi hyvin samankalitaisessa tapauksessa. Tapauksen Camden 28 syytettyjä vastaan oli olemassa myös hyvin selvät todisteet. Tuomio heijastelikin ennen kaikkea sodan kannatuksen romahtamista.
Vinod Khanna

Vinod Khanna (6. lokakuuta 1946 Peshawar – 27. huhtikuuta 2017 Mumbai) oli intialainen näyttelijä ja poliitikko. Hän näytteli hindinkielisissä elokuvissa. Intian hallitus myönsi postuumisti Khannalle Dadasaheb Phalke Award -palkinnon vuonna 2018.
Caletesit

Caletesit tai Caletit () olivat yksi Gallian luoteisosiin asettuneiden belgien heimoista. He asuivat Seinen pohjoispuolella ja pystyivät tarvittaessa varustamaan 10 000 aseistettua miestä. Caletesit lähettivät joukkoja Alesiaan Vercingetorixin tueksi vuonna 52 eaa. ja liittyivät myös bellovakien johtamaan kapinaan Caesaria vastaan vuonna 51 eaa. 
Strabonin mukaan caletesit asuivat Seinen jokisuun lähellä, ja yleisin reitti Britanniaan kulki heidän maansa läpi. Caletesien pääkaupunki oli Juliobona, nkyinen Lillebonne. Pliniuksen mukaan caletesit viljelivät pellavaa ja olivat sen huomattavia tuottajia.
Formula 1 -kauden 2020 talvitestit

Formula 1 -kauden 2020 talvitestit järjestettiin ennen kauden 2020 alkua. 
Testit koostuivat kahdesta kolmen päivän testijaksosta. Ensimmäinen testijakso ajettiin 19.-21. helmikuuta 2020 ja toinen 26.-28. helmikuuta 2020. Molemmat testijaksot järjestettiin Barcelonassa Circuit de Barcelona-Catalunyan radalla. Testijaksoihin osallistuivat kaikki kymmenen kauteen osallistuvaa tallia. Lisäksi talleilla oli mahdollisuus testata kaikkia viittä Pirellin tuottamaa kuivankelin rengasseosta. Mercedes testasi kehittämäänsä renkaiden ja ohjauksen asentoa muuttavaa DAS-järjestelmää. 
Testien tulokset.
Testien nopeimmat ajat ajettiin Pirellin tuottamalla C5 -renkaalla. Pirelli arvioi, että edellisvuoteen verrattaessa kierrosajat olivat jokaisella rengasseoksella 0,6-0,7 sekuntia nopeampia. Koko talvitestien nopeimman ajan ajoi Mercedeksen Valtteri Bottas.
Waldon piirikunta

Waldon piirikunta () on Yhdysvaltojen Mainen osavaltiossa sijaitseva piirikunta. Sen väkiluku oli 39 715 vuonna 2019. Piirikunnan hallintokeskus on Belfastin kaupunki. Piirikunta on perustettu vuonna 1827.
Steve Williams

Steve Williams (s. 13. marraskuuta 1953) on yhdysvaltalainen pikajuoksija, joka sivusi 1970-luvulla neljä kertaa 100 metrin ja kerran 200 metrin käsiajanoton maailmanennätystä.
Williams sivusi 100 metrin maailmanennätystä 9,9 s Westwoodissa 21. kesäkuuta 1974, Sienassa 16. heinäkuuta 1975, Berliinissä 22. elokuuta 1975 ja Gainesvillessä 27. maaliskuuta 1976. 200 metrin käsiajanoton maailmanennätystä 19,8 hän sivusi Eugenessa 7. kesäkuuta 1975.
Williams voitti maailmancupissa 100 metriä ja 4 × 100 metrin viestin Düsseldorfissa 1977 sekä sijoittui pikaviestissä kolmanneksi Roomassa 1981.
Williams voitti Zürichin Weltklasse -kilpailuissa 100 metriä 1977 ja 1978, 200 metriä 1975, 1978 ja 1980, Berliinin ISTAF-kilpailuissa 100 metriä 1975 ja 1978, Brysselin Memorial Van Damme -kilpailuissa 100 metriä 1977 sekä Oslon Bislett Gamesissa 100 metriä 1974.
Williams juoksi sähköajanoton ennätyksikseen 100 metrillä 10,07 Zürichissä 16. elokuuta 1978 ja 200 metrillä 20,16 Stuttgartissa 26. elokuuta 1975. Sisäradoilla hän juoksi 60 metriä parhaimmillaan aikaan 6,64 Long Beachissa 6. tammikuuta 1979.
Washingtonin piirikunta (Maine)

Washingtonin piirikunta () on Yhdysvaltojen Mainen osavaltiossa sijaitseva piirikunta. Sen väkiluku oli 31 379 vuonna 2019. Piirikunnan hallintokeskus on Machiasin kaupunki. Piirikunta on perustettu 25. kesäkuuta 1789 ja on Manner-Yhdysvaltain itäisin piirikunta.
Action progressiste indépendante

Action progressiste indépendante (API) oli Sudanin edistyspuolueesta eronnut poliittinen ryhmä Ranskan Sudanissa vuosina 1955–1956.
Edistyspuoluetta yksinvaltaisesti johtaneeseen Fily Dabo Sissokoon tyytymättömät puolueen jäsenet perustivat maaliskuussa 1952 ryhmän nimeltä "Action progressiste", joka vaati yhteistyötä kommunistiyhteyksistään luopuneen Sudanin liiton kanssa. Puolue menetti lisää jäseniä joulukuussa 1955, jolloin perustettiin Tidiani Traorén johtama API sekä Jean Silvandren ja Tiemoko Diarran "Mouvement socialiste pour la défense des intérèts du Soudan". Kaikki kolme olivat lähinnä vaalijärjestöjä, joiden tarkoituksena oli saada johtajansa valituksi Ranskan kansalliskokoukseen.
Tammikuun 1956 vaalitappion jälkeen Traoré ja Diarra perustivat "Bloc démocratique soudanaisin", jonka tavoitteena oli saada Traoré valituksi kansalliskokoukseen kuolleen Mamadou Konatén tilalle. Heinäkuun 1956 vaaleissa Traoré tuli kolmanneksi, minkä jälkeen puolue yhdistyi Sudanin liittoon.
Knuutilankankaan koulu

Knuutilankankaan koulu on Oulussa, Knuutilan kaupunginosassa sijaitseva alakoulu. Koulun siivessä toimii myös Knuutilankankaan päiväkoti ja esiopetus.
Rakennus valmistui vuonna 1988 arkkitehti Jouni Koiso-Kanttilan suunnittelemana ja peruskorjattiin 3,4 miljoonalla eurolla vuonna 2015. Oulunsuun kaupunginosassa sijaitseva Lämsänjärven koulu on ollut vuodesta 2006 hallinnollisesti sivukouluna osa Knuutilankankaan koulua.
Koulu on mukana varhennettu kielenopetus (KIELO) -hankkeessa, jossa englannin kieltä aletaan opettaa varhaistetusti jo ensimmäisellä luokalla. Koulussa toimii moniammatillinen oppilashuoltoryhmä, johon kuuluvat rehtori, erityisopettaja, kouluterveydenhoitaja, koulukuraattori ja koulupsykologi.
Yorkin piirikunta (Maine)

Yorkin piirikunta () on Yhdysvaltojen Mainen osavaltiossa sijaitseva piirikunta. Sen väkiluku oli 207 641 vuonna 2019. Piirikunnan hallintokeskus on Alfredin kaupunki. Piirikunta on perustettu vuonna 1636.
Marie-Anne Collot

Marie-Anne Collot (1748–1821) oli ranskalainen kuvanveistäjä. Hän työskenteli Pietarissa kuvanveistäjä Etienne Falconet'n kanssa, hän vastasi muun muassa Pietari Suuren ratsastajapatsaan päästä. Hänen tuotannostaan tunnetaan erityisesti muotokuvat.
Collot liikkui Ranskassa ollessaan piireissä, joihin kuului valistuskirjailijoita kuten Denis Diderot. Collot veisti Diderot'sta muotokuvan ja oli tämän kanssa kirjeenvaihdossa. 
Monet Collot'n varhaisimmista töistä ovat kadonneet. Ollessaan vuosina 1766–1778 Venäjällä yhdessä Étienne Maurice Falconet'n kanssa työstämässä "Vaskiratsastajaa" hän tutustui hovipiireihin ja Katariina Suuri myönsi hänelle eläkkeen. Collot oli suunnitellut ja veistänyt ratsastajapatsaassa kuvatun Pietari Suuren kasvot.
Ranskan suuri vallankumous mullisti myös taiteilijoiden elämän. Hänen aviomiehensä, moni ystävistään ja hänen opettajansa olivat kuolleet. Collot lopetti uransa vuoden 1791 paikkeilla, keskittyi perheeseensä ja vietti rauhallista elämää Bordonnayn kylässä.
Lost River (elokuva)

Lost River on vuonna 2014 ensi-iltansa saanut yhdysvaltalainen fantasia- ja draamaelokuva, jonka on ohjannut ja käsikirjoittanut Ryan Gosling. Elokuva on Goslingin debyytti ohjaajana.
Elokuvan pääosia esittää Christina Hendricks, Saoirse Ronan, Iain De Caestecker, Matt Smith, Eva Mendes ja Ben Mendelsohn.
"Lost River" sai maailmanensi-iltansa Cannesin elokuvajuhlilla 2014.
Luettelo Mainen piirikunnista

Tämä on luettelo Mainen osavaltion piirikunnista. Mainessa on 16 piirikuntaa.
Acadian piirikunta

Acadian piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 62 045 vuonna 2019. Piirikunnan hallintokeskus on Crowleyn kaupunki. Piirikunta on perustettu vuonna 1886.
Omar (nimi)

Omar on miehen etunimi. Se on hyvin yleinen islamilaisissa maissa, joten se mielletään usein arabiankieliseksi nimeksi. Omarin rinnalla on käytössä myös nimiasu Umar. Umar oli yksi varhaisen islamilaisen historian merkkihenkilöistä.
Nimen alkuperä.
Islamilaisen käsityksen mukaan Omar ja Umar juontuvat arabian sanoista "ʿamir" (’väkirikas; kukoistava’) ja "ʿamara" (’menestyä; elää kauan’). Kirjoitusasu "Omar" mukailee puhuttua arabiaa, sillä kirjoitetussa arabian kielessä ei esiinny lainkaan "o"-vokaalia. Nimimuodon "Umar" pohjana on arabian kirjakieli.
Omar on myös raamatullinen nimi. "Vanhassa testamentissa" Omar on Esaun pojanpoika. Nimen hepreankielinen merkitys on ’kaunopuheinen’.
Nimi Suomessa.
Suomessa Omar on ollut käytössä etunimenä jo 1800-luvun puolivälissä. Nykyään se on yksi maan yleisimmistä musliminimistä. Sitä on annettu etunimeksi myös äidinkieleltään suomenkielisille pojille.
Digi- ja väestötietoviraston mukaan Omar on maaliskuun 2025 loppuun mennessä ollut Suomessa etunimenä 2 000 miehellä. Umar-nimisiä miehiä on ollut noin 160. Etunimitilastossa Omar on merkitty myös noin 390 naisen etunimeksi. Todennäköisesti naisille ei kuitenkaan ole annettu etunimeksi miehennimeä, vaan kyseessä on arabiankieliseen nimeen sisältyvä isännimi eli "nasab".
Omarilla ei ole Suomessa virallista, almanakkaan merkittyä nimipäivää. Helsingin yliopiston almanakkatoimiston johtajan Minna Saarelma-Paukkalan mukaan Omar voisi mahdollisesti olla ensimmäinen musliminimi, joka saisi suomalaisen nimipäivän. Vuonna 2013 Yleisradiolle antamassaan kommentissa hän totesi, ettei tämä kuitenkaan tapahtuisi ”ainakaan lähivuosina”.
Helsingin yliopiston almanakkatoimiston virallisessa koirien nimipäiväkalenterissa Omarin nimipäivä on 16. maaliskuuta.
Union dogon

Union dogon (myös "Union des dogons") oli Sudanin tasavallassa (nykyisessä Malissa) vuosina 1947–1959 toiminut etninen dogonipuolue.
Toisen maailmansodan jälkeen Ranskan Sudaniin syntyi alueellisia ja etnisiä puolueita, jotka tukivat yleensä Fily Dabo Sissokon Sudanin edistyspuoluetta. Vuonna 1947 perustettu Union des dogons pyrki edistämään dogonien vapautumista muiden heimojen ylivallasta. Edistyspuolue sai sen tuella useiden vuosien ajan neljä viidesosaa Bandiagaran piirin äänistä. Dogoneja edustanut Hamadoun Dicko valittiin edistyspuolueen listalta Ranskan kansalliskokoukseen.
Sékou Kansain johtama Union dogon osallistui omalla listallaan vuoden 1956 kansalliskokousvaaleihin, mutta ei saanut yhtään edustajaa. Puolue hajosi vuosina 1956–1957. Kansain ja Sominé Dolon johtama Union populaire de Bandiagara tuki Sudanin liittoa ja sulautui myöhemmin siihen. Hamadoun Dickon Action dogon-peulh teki yhteistyötä edistyspuolueen kanssa. Fily Dabo Sissokon liityttyä Sudanin liittoon Dickon johtamat edistyspuolueen jäänteet kärsivät vuoden 1959 lainsäädäntökokouksen vaaleissa murskatappion. Union dogon lakkautettiin virallisesti saman vuoden toukokuussa.
Eric Verdonk

Eric Franciscus Maria Verdonk (28. toukokuuta 1959 Taihape – 3. huhtikuuta 2020 Auckland) oli uusiseelantilainen soutaja ja olympiamitalisti, joka kilpaili pääasiassa yksiköissä.
Alankomaalaisille vanhemmille syntynyt ja äidinkielenään hollantia puhunut Verdonk voitti yksiköissä olympiapronssia Soulissa 1988. Barcelonan kesäolympialaisissa 1992 hän sijoittui neljänneksi ja Tasmanian MM-kilpailuissa 1990 pronssille. Verdonk kuoli syöpään 60-vuotiaana 3. huhtikuuta 2020.